

Perkhidmatan Legal Aid

Disampaikan oleh Legal Aid Western Australia di Wilayah Lautan Hindi

1/04/2022

## Perkhidmatan

Legal Aid Western Australia, bagi pihak dan dibiayai sepenuhnya oleh Kerajaan Australia, menyediakan perkhidmatan yang berikut di Wilayah Lautan Hindi:

* Perkhidmatan peguam bertugas
* biro nasihat guaman (nasihat guaman, maklumat dan rujukan)
* tugas-tugas guaman (bantuan kecil dan pembelaan)
* perwakilan undang-undang menurut bantuan guaman yang diberikan
* pendidikan undang-undang untuk komuniti

## Apakah ertinya bagi saya?

Peguam cara daripada Legal Aid WA berkunjung ke Pulau Christmas dari semasa ke semasa dan ke Kepulauan Cocos (Keeling) sekurang-kurangnya sekali setiap tahun. Bergantung pada keadaan diri anda, anda mungkin diberi nasihat guaman, maklumat, rujukan, tugas guaman (bantuan kecil dan pembelaan) atau perwakilan undang-undang.

Perkhidmatan peguam bertugas juga disediakan di mahkamah dan seorang pembantu guaman berada di Pulau Christmas dua hari seminggu.

Perkhidmatan pendidikan undang-undang disediakan melalui ceramah kepada komuniti, rencana dalam surat berita The Islander dan The Atoll, risalah dan kit bantu diri. Maklumat tentang pelbagai hal undang-undang yang menjejaskan orang ramai, antara lainnya undang-undang jenayah, undang-undang keluarga dan undang-undang sivil, juga disediakan di laman web Legal Aid, iaitu [www.legalaid.wa.gov.au](http://www.legalaid.wa.gov.au).

## Untuk mendapatkan maklumat selanjutnya

|  |  |
| --- | --- |
| Saluran | Butir-butir perhubungan |
| Telefon | 08 9261 6222 |
| E-mel | [info@legalaid.wa.gov.au](mailto:info@legalaid.wa.gov.au) |
| Perkhidmatan khusus oleh Legal Aid | 08 9261 6356 atau [info@legalaid.wa.gov.au](mailto:info@legalaid.wa.gov.au) |
| Laman web | [www.legalaid.wa.gov.au](http://www.legalaid.wa.gov.au) |